{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Pravilniku o jedinstvenom vizualnom identitetu zaštite prirode u Republici Hrvatskoj"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Futura, udruga za zaštitu životinja","PRAVILNIK O JEDINSTVENOM VIZUALNOM IDENTITETU ZAŠTITE PRIRODE U REPUBLICI HRVATSKOJ","O kojem god da se znaku radi, njime trebaju biti obilježeni i rezervati - npr. ornitološki rezervati, a ne samo nacionalni i parkovi prirode i to treba jasno navesti u Pravilniku.","Nije prihvaćen","Sukladno članku 1. Prijedloga Pravilnika svrha propisivanja jedinstvenog vizualnog identiteta je postizanje opće prepoznatljivosti u sustavu zaštite prirode, dakle ne i prepoznatljivosti pojedinog zaštićenog područja ili kategorije zaštićenih područja, kao što su posebni rezervati.\nSukladno članku 4. Prijedloga Pravilnika znakovi (javnih ustanova) nacionalnih parkova i parkova prirode grafički su izvedeni iz elemenata znaka zaštite prirode i čine s njime jedinstvenu vizualnu cjelinu. Kako se radi o znakovima (javnih ustanova) nacionalnih parkova i parkova prirode, nije moguće uz njih ili pored njih koristiti i znakove za pojedina druga zaštićena područja, odnosno kategorije zaštićenih područja, pa tako ni za posebne rezervate. Uvođenje znakova za pojedina druga zaštićena područja, odnosno kategorije zaštićenih područja, nije u skladu sa gore navedenom svrhom propisivanja jedinstvenog vizualnog identiteta."]
[2,"Darko Posarić","PRAVILNIK O JEDINSTVENOM VIZUALNOM IDENTITETU ZAŠTITE PRIRODE U REPUBLICI HRVATSKOJ","Kad pravilnik dođe u ovu fazu manje-više je stvar završena, ali ipak ću ostaviti komentar. Naime, biljka kockavica (Fritillaria meleagris L.) je dušu dala da bude simbol zaštite prirode u RH (poseban izgled cvijeta, vrlo zanimljiv oblik, u bojama hrvatskoga grba, vrlo jednostavno i lijepo se može napraviti u stiliziranome prikazu, zaštićena je, ponegdje je i pred izumiranjem...). Tu je biljku trebalo iskoristiti kao simbol svekolike prepoznatljivosti i zaštite prirode, jer ona u sebi i sadrži i simbolizira sve što hrvatska zaštita prirode jest i treba biti, i vizualno i stvarno. Crveni i zeleni kvadrati sa zaobljenim ili nezaobljenim rubovima, uz dužno poštovanje, nisu kockavici ni do koljena. Ovime što zakonodavac predlaže dobit će se jedan u nizu simbola na koji će se ljudi s vremenom naviknuti, ali bit će bez dubine i poruke. Znam da bi malotko žrtvovao već spremnu koncepciju zbog nekog tamo prijedloga na e-savjetovanjima, ali vjerujem da bi se isplatilo.","Nije prihvaćen","Zbog jednostavnosti prikaza i lakše uklopivosti znaka zaštite prirode predloženog člankom 2. Prijedloga Pravilnika u znakove (javnih ustanova) nacionalnih parkova i parkova prirode, te imajući u vidu da pojedini parkovi prirode i nacionalni parkovi (morski) nisu stanište kockavice, ovaj zanimljiv prijedlog se ne može prihvatiti."]
[3,"Robert Smolec","Znakovi javnih ustanova za upravljanje nacionalnim parkovima i parkovima prirode,\nČlanak 5.","U stavku 1. podstavku 12. (\"Lonjsko polje\") riječ: \"leucordia\" ispraviti u: \"leucorodia\".","Prihvaćen","Riječ je o tipfeleru. Ispravit će se u konačnom prijedlogu pravilnika."]